Han var lærersønn, tok artium ved Akers gymnasium i 1933, og studerte matematikk og fysikk ved Universitetet i Oslo 1933–40. I 1938 ble han knyttet til Kristelig Gymnasium som timelærer; 1955 til 1985 var han skolens rektor. Våren 1970 vedtok Stortinget den første privatskoleloven som sikrer godkjente privatskoler offentlig støtte. Bovim «hadde i skrift og tale kjempet for denne loven. Han formulerte klart og tydelig prinsippet om foreldreretten, som han mente var en av grunnpilarene i et levende demokrati».